Korraldus EELNÕU

 22.03.2016

|  |  |
| --- | --- |
| **Välisõhu saasteloa nr L.ÕV/327479 andmine** |   |
|  |  |

1. **ASJAOLUD**

Elen Puidutöötlemise OÜ (registrikood 10420217; Koigi küla, Koigi vald, Järva maakond, 72501) esitas 18.02.2016 Keskkonnaametile välisõhu saasteloa taotluse ja lubatud heitkoguste (edaspidi LHK) projekti, mis registreeriti dokumendihaldussüsteemis numbriga 15-2/16/127. Elen Puidutöötlemise OÜ taotleb luba puidu töötlemisel tekkivate saasteainete õhku heitmiseks. Välisõhu saasteluba on vajalik vastavalt keskkonnaministri 11.06.2014 määruse nr 20 “Saasteainete heitkogused ja kasutatavate seadmete võimsused, millest alates on nõutav välisõhu saasteluba ja erisaasteluba1” § 2 lg 4. Välisõhu saasteloa annab välisõhu kaitse seaduse (edaspidi VÕKS) § 70 alusel Keskkonnaamet.

Keskkonnaameti Harju-Järva-Rapla regioon kontrollis esitatud materjalide sisu vastavust välisõhu kaitse seaduse ja keskkonnaministri 12.11.2013 määrusele nr 66 „Välisõhu saasteloa ja erisaasteloa taotluse ja loa vormid ning loataotluse sisule esitatavad nõuded1". LHK projekt vastas pärast täienduste tegemist 08.03.2016 määruse nõuetele. Keskkonnaamet algatas taotlusmaterjali alusel välisõhu saasteloa andmise menetluse, millest teatas Elen Puidutöötlemise OÜ-le 08.03.2016 kirjaga.

Lähtudes haldusmenetluse seaduse § 40 sätetest saatis Keskkonnaameti Harju-Järva-Rapla regioon 08.03.2016 kirjaga Elen Puidutöötlemise OÜ taotluse Koigi Vallavalitsusele seisukoha avaldamiseks. Koigi Vallavalitsuse taotlusega nõustuv arvamus laekus Keskkonnaametisse 21.03.2016 Koigi Vallavalitsuse 15.03.2016 korraldusega nr 51.

Keskkonnaameti Harju-Järva-Rapla regioon tegi 08.03.2016 ametlikus väljaandes Ametlikud Teadaanded avalikkusele teatavaks Elen Puidutöötlemise OÜ-le välisõhu saasteloa andmise menetluse algatamise. Avalikustamisest tulenevaid arvamusi välisõhu saasteloa taotluse kohta ei ole laekunud.

Lähtudes haldusmenetluse seaduse § 40 sätetest saatis Keskkonnaamet *xx.xx.2016* Elen Puidutöötlemise OÜ-le ja Koigi Vallavalitsusele välisõhu saasteloa eelnõu ja saasteloa andmise korralduse eelnõu arvamuse ning seisukohtade kirjalikuks esitamiseks. *Elen Puidutöötlemise OÜ ….. Koigi Vallavalitsus …*

Keskkonnaameti Harju-Järva-Rapla regioon tegi *xx.xx.2016* ametlikus väljaandes Ametlikud Teadaanded avalikkusele teatavaks Elen Puidutöötlemise OÜ välisõhu saasteloa eelnõu ja saasteloa andmise korralduse eelnõu. Avalikustamisest tulenevaid arvamusi välisõhu saasteloa eelnõu osas *ei laekunud/laekus xx.xx.2016.*

1. **KAALUTLUSED**

Käesolev Keskkonnaameti korraldus ja sellega antav välisõhu saasteluba nr L.ÕV/327479 põhineb haldusmenetluse seaduse, välisõhu kaitse seaduse ja selle alamaktide ning teiste keskkonnavaldkonda reguleerivate õigusaktide nõuetel.

Elen Puidutöötlemise OÜ tootmisterritoorium asub aadressil Koigi küla, Koigi vald, Järva maakond, 72501. Ettevõtte põhitegevusalaks on puidust tarbe- ja dekoratiivesemete jm puittoodete tootmine, kõrvaltegevuseks auru ja konditsioneeritud õhuga varustamine. Tootmistegevuses kasutatakse kuni 1,355 tonni lenduvaid orgaanilisi aineid sisaldavaid kemikaale. Tehase katlamaja nimisoojusvõimsus on 0,18 MW. Kütteks kasutatakse aastas kuni 55 tonni puitu. Katlamaja püüdeseadmeks on 75% efektiivsusega tsüklon (puidutolmu punker).

Keskkonnamõju hindamise ja keskkonnajuhtimissüsteemi seaduse § 6 lg 1 ja lg 2 ning Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu1“ § 2 lg 1 kohaselt tuleb keskkonnamõju hindamise vajalikkuse eelhinnang anda energeetika valdkonnas tegevuste korral, kui nimisoojusvõimsus on 50-299 megavatti. Elen Puidutöötlemise OÜ katla nimisoojusvõimsus on 0,18 megavatti, seega ei ole keskkonnamõju eelhindamine vajalik.

Keskkonnamõju hindamise ja keskkonnajuhtimissüsteemi seaduse § 6 lg 1 ja lg 2 ning Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu1“ § 15 lg 1 kohaselt tuleb keskkonnamõju hindamise vajalikkuse eelhinnang anda ainete, esemete või toodete pinnatöötlusel orgaaniliste lahustite kasutamisel, näiteks viimistlemisel, trükkimisel, katmisel, rasvaärastusel, veekindluse tagamisel, kruntimisel, värvimisel, puhastamisel või impregneerimisel, kui orgaaniliste ainete kulu on üle 50 tonni aastas või üle 150 kilogrammi tunnis. Elen Puidutöötlemise OÜ orgaanilisi lenduvaid aineid sisaldavate kemikaalide kulu aastas on kuni 1,355 tonni, seega ei ole keskkonnamõju eelhindamine vajalik.

Saasteallika asukohast ca 1 kilomeetri kaugusel loodekaares asub kaitstav loodusobjekt Koigi mõisa park (KLO1200501). Ei ole teada asjaolusid, mille esinemisel ohustaksid Elen Puidutöötlemise OÜ saasteallikast alla lubatud piirväärtusi jäävad õhuheitmete kogused kaitsealuse objekti kaitse-eesmärke. Välisõhu saasteloaga kehtestatavaid loodusobjektidest tulenevaid piiranguid ei ole.

Loa omajale rakenduvad kõik asjakohased õigusaktides sätestatud nõuded.

Välisõhu saasteluba nr L.ÕV/327479 antakse eritingimusega, mis kohustab saasteallika valdajat hindama oma heitkoguseid otseste mõõtmiste abil. Heitkoguste mõõtmine on vajalik atsetaatide saastatuse taseme ühe tunni keskmisele piirväärtusele (SPV1 100 mikrogrammi kuupmeetris) lähedase arvutusliku heitkoguse 94 mikrogrammi kuupmeetris (LHK projekti tabel nr 12 lk 25) tõttu.

Keskkonnaamet kohustab Elen Puidutöötlemise OÜ-d välisõhukaitse seaduse § 89 lg 1 punkti 6 kohaselt kontrollima saasteallikast väljuvate gaaside koostist ja saasteainete heitkoguste suurust ning nende vastavust saasteloas sätestatud lubatud heitkogustele ning käesoleva seaduse alusel kehtestatud piirnormidele. Heitkoguste suurust saab määrata üksnes vastava akrediteeringuga labor otseste mõõtmiste abil.

Otseste mõõtmiste käigus tuleb mõõta värvitsehhi ventilatsiooni väljalaskeava (plaanil või kaardil saasteallikas nr 2) atsetaatide õhku eralduvat kogust. Käitis peab mõõtmiste ajal töötama vähemalt 80%-lise võimsusega.

Keskkonnaamet kohustab käitist atsetaatide heitkoguse mõõtmist korraldama esimesel võimalusel, kuid määrab (tootmistegevuse ebakorrapärasuse tõttu) mõõtmiste tegemise perioodi lõppdaatumiks 31.12.2016. Mõõtmistulemused peab Keskkonnaametile esitama hiljemalt kaks nädalat pärast mõõtmistulemuste aruande saamist mõõtelaborilt. Käitis lisab asjakohase info heitkoguse mõõtmise korraldamise kohta oma aastaaruande märkuste lahtrisse.

Mõõtmistulemuste aruandes peab kajastuma saasteallika nimetus, saasteallika number kaardil (välisõhu saasteloa andmete alusel), proovivõtu koht (nimetus või kirjeldus), käitise töörežiim/koormus mõõtmiste ajal (%), kasutatud mõõtemetoodika, proovivõtu koha vastavus standardile, proovivõttude ajaline kestus, proovide arv, proovivõtja nimi, proovivõtu kuupäev(ad), väljuvate gaaside mahtkiirus, mõõdetud aine nimetus ja kogused (mikrogrammi kuupmeetris, mikrogrammi sekundis, grammi sekundis, tonni aastas).

1. **OTSUSTUS**

Lähtudes eeltoodust ja tuginedes välisõhu kaitse seaduse § 70, Keskkonnaameti peadirektori käskkirja 08.05.2014 nr 1-4.1/14/242 Regioonide põhimääruse kinnitamine punktile 1 ning Haldusmenetluse seaduse § 64 lõikele 2 ja § tulenevalt Elen Puidutöötlemise OÜ 18.02.2016 taotlusest ja korralduses esitatud kaalutlustest Keskkonnaameti peadirektori 08.05.2014 käskkirjale nr 1-4.1/14/242 “Regioonide põhimääruste kinnitamine” lisa 1 “Harju-Järva-Rapla regiooni põhimäärus” punktile 3.5.8

**o t s u s t a n:**

1. Anda Elen Puidutöötlemise OÜ (registrikood 10420217) tähtajatu kehtivusega välisõhu saasteluba L.ÕV/327479.
2. Avalikustada Elen Puidutöötlemise OÜ välisõhu saasteloa andmine ametlikus väljaandes Ametlikud Teadaanded.
3. Käesolev korraldus jõustub teatavakstegemisest.
4. Välisõhu saasteluba L.ÕV/327479 on kättesaadav internetipõhises andmekogus KLIS <https://eteenus.keskkonnaamet.ee/>.

Korraldust on võimalik vaidlustada halduskohtumenetluse seadustikus ning haldusmenetluse seaduses sätestatud korras, esitades 30 päeva jooksul korralduse teatavakstegemisest vaide loa andjale või kaebuse Tallinna Halduskohtusse.

*(allkirjastatud digitaalselt)*

Sulev Vare
juhataja
Harju-Järva-Rapla regioon

Saata: Elen Puidutöötlemise OÜ, Koigi Vallavalitsus, Keskkonnainspektsioon.

Marit Kivisild
välisõhu spetsialist

Harju-Järva-Rapla regioon